b'\n_START_ARTICLE_\nAristil\n_START_SECTION_\n\xc5\xbdivljenje in delo\n_START_PARAGRAPH_\nAristil je bil Evklidov (365-275 pr. n. \xc5\xa1t.), Aratov in Aristarhov mlaj\xc5\xa1i sodobnik. Delal je v Aleksandrijski knji\xc5\xbenici._NEWLINE_Okoli leta 300(296)/280 pr. n. \xc5\xa1t. (272) je s Timoharisom izdelal prvi na zahodu omenjeni zvezdni katalog, ki se ni ohranil, vendar ga je poznal Hiparh, ki ga je lahko primerjal s svojim iz leta 129 pr. n. \xc5\xa1t., danes prav tako neohranjenim. Aristil je med letoma 280 in 240 pr. n. \xc5\xa1t. dopolnil Timoharisov katalog \xc5\xa1e s koordinatami \xc5\xa1estih svetlih zvezd. S primerjavo tega kataloga, zapiskov kaldejskih astronomov in predvsem prav gotovo Kidinujevih zapiskov je Hiparh po natan\xc4\x8dnem opazovanju in primerjavi lahko potrdil svoje odkritje precesije enakono\xc4\x8dij._NEWLINE_Timoharis in Aristil sta uporabljal babilonsko delitev kroga na \xc5\xa1estdeset delov - 60 stopinj.'